Muttur-massakren i 2006

Muttur-massakren, også kjent som Trincomalee-massakren på NGO-arbeidere skjedde 4. eller 5. august 2006, da 17 ansatte i den franske internasjonale uavhengige nødhjelpsorganisasjonen Action Contre la Faim (engelsk: Action Against Hunger, eller ACF) ble skutt på nært hold i byen Muttur, nær Trincomalee. Ofrene inkluderte 16 tamiler og en muslim. Hendelsen var et av de verste angrepene mot humanitære hjelpearbeidere siden angrepet i 2003 mot FN i Bagdad.

Hendelsen
Da likene ble funnet, hadde byen Muttur blitt erobret av Sri Lankiske regjeringsstyrker. Det hadde foregått harde kamper mellom regjeringsstyrkene og Tamiltigrene (LTTE) uken før likene ble oppdaget. Likene ble funnet, liggende med ansiktene ned og med skudd i hodene, i en leir for Action Contre la Faim.

Reaksjoner

Sri Lanka Monitoring Mission
Sri Lanka Monitoring Mission (SLMM) mistenker at srilankiske regjeringsstyrker stod bak massakren. Ifølge SLMM, er «de overbevist over at det ikke kan være noen annen bevæpnet gruppe enn sikkerhetsstyrkene som faktisk kan stå bak hendelsen». 

Lederen for SLMM, den pensjonerte svenske generalen Ulf Henricsson, sa at «dette var en av de mest alvorlige senere forbrytelsene mot humanitære hjelpearbeidere i verden».

Action Contre la Faim
Action Contre la Faim beskrev drapene som en krigsforbrytelse.

Sri Lankas regjering
Sri Lankas regjeringe benekter noe ansvar for hendelsen, de militære hevder at de drepte må ha blitt fanget i kamper mellom regjeringssoldater og opprørene, og påstod at Tamiltigrene stod bak drapene.

Etterforsking

Regjeringskommisjon
Etter økende press utenfra om å etterforske hendelsen fra det internasjonale samfunnet, beordret president Mahinda Rajapakse i september 2006 dannelsen av en kommisjon med mandat til å se på 15 angivelige lovbrudd, inklusive Muttur-massakren på ACF-staben. De manglende resultatene fra tidligere tilsvarende kommisjoner gjorde at en gruppe med bilaterale bidragsytere fremforhandlet en gruppe med International Independent Eminent Persons (IIGEP) som, invitert av presidenten, fikk mandatet til å observere etterforskingen av kommisjonen. Blant landene som deltok var Australia. IIGEP stoppet sitt arbeide 30. april 2008, og overleverte sin rapport på hendelsene samme måned.

Etterforskingen som Sri Lankas regjering foretar seg pågår fremdeles. Den australske regjeringen tilbydde etterforskingsbistand.

Påstander i 2008
En Sri Lankisk menneskerettighetsgruppe hevdet i mars 2008 at det var lokale sikkerhetsstyrker som stod bak drapene, samt at regjeringen hadde forsøkt å dekke over hendelsen. Gruppen "University Teachers for Human Rights" (UTHR) navnga tre personer, en lokal sikkerhetsvakt og to politikonstabler som drapsmennene av de fleste av de 17 nødhjelpsarbeiderne. En talsmann for UTHR sa: «The evidence shows state security forces, including police, killed them and that senior police officers covered it up».

Se også
 Etnisk konflikt i Sri Lanka

Referanser

Eksterne lenker
  World concern worker shot dead
   BBC report on the murder of fishermen
  BBC, Military killed aid staff
  ICJ report on Muttur massacre
  IIEG public statement 2007 
  Aid agency concerned about the investigation
  Action Against Hunger: The Muttur Massacre: ACF Demands International Inquiry into Sri Lankan Assassinations, 1. april 2008

Massakrer
Konflikter i 2006
Sri Lankas historie